CELEX: 31989D0419
Language: el
Date: 1989-06-30 00:00:00
Title: 89/419/ΕΟΚ: Απόφαση της Επιτροπής της 30ής Ιουνίου 1989 για τη θέσπιση εισαγωγικών ποσοστώσεων στους χλωροφθοράνθρακες για την περίοδο από 1η Ιουλίου 1989 έως 30 Ιουνίου 1990

Avis juridique important

|

31989D0419

89/419/ΕΟΚ: Απόφαση της Επιτροπής της 30ής Ιουνίου 1989 για τη θέσπιση εισαγωγικών ποσοστώσεων στους χλωροφθοράνθρακες για την περίοδο από 1η Ιουλίου 1989 έως 30 Ιουνίου 1990  

Επίσημη Εφημερίδα αριθ. L 192 της 07/07/1989 σ. 0037 - 0038

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 30ής Ιουνίου 1989  για τη θέσπιση εισαγωγικών ποσοστώσεων στους χλωροφθοράνθρακες για την περίοδο από 1η Ιουλίου 1989 έως 30 Ιουνίου 1990  (89/419/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3322/88 του Συμβουλίου της 14ης Οκτωβρίου 1988 για ορισμένους χλωροφθοράνθρακες και HALONS που καταστρέφουν το στρώμα του όζοντος (1), και ιδίως το άρθρο 7,  Εκτιμώντας:  ότι το άρθρο 3 του κανονισμού (ΕΟΚ) αριθ. 3322/88 ορίζει ότι η εισαγωγή στην Κοινότητα χλωροφθορανθράκων και HALONS, που κατάγονται από τρίτες χώρες, υπόκειται σε ποσοτικούς περιορισμούς·  ότι, με το άρθρο 4 του ίδιου κανονισμού, απαγορεύεται από 1η Ιανουαρίου 1990 η εισαγωγή στην Κοινότητα χλωροφθορανθράκων προερχομένων από τρίτες χώρες που δεν έχουν υπογράψει το πρωτόκολλο του Μόντρεαλ·  ότι η Επιτροπή έχει δημοσιεύσει μια ειδοποίηση προς τους εισαγωγείς χλωροφθορανθράκων και HALONS στην Ευρωπαϊκή Κοινότητα (2), σχετικά με τον κανονισμό αυτό και έχει λάβει αιτήσεις για ποσοστώσεις εισαγωγών·  ότι, στο άρθρο 10 του ίδιου κανονισμού, διευκρινίζεται η διαδικασία βάσει της οποίας λαμβάνονται αποφάσεις σχετικά με την εφαρμογή του κανονισμού·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που μνημονεύεται στο άρθρο 10 του κανονισμού (ΕΟΚ) αριθ. 3322/88,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι εισαγωγικές ποσοστώσεις κατά την περίοδο από 1η Ιουλίου 1989 έως 30 Ιουνίου 1990 για τους χλωροφθοράνθρακες που διέπονται από τον κανονισμό (ΕΟΚ) αριθ. 3322/88 και παρατίθενται στην ομάδα Ι του παραρτήματος Ι κατανέμονται όπως προβλέπεται στο παράρτημα της παρούσας απόφασης.  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 30 Ιουνίου 1989.  Για την Επιτροπή  Carlo RIPA DI MEANA  Μέλος της Επιτροπής  (1) ΕΕ αριθ. L 297 της 31. 10. 1988, σ. 1.  (2) ΕΕ αριθ. C 333 της 28. 12. 1988, σ. 8.  ΠΑΡΑΡΤΗΜΑ  Εισαγωγικές ποσοστώσεις χλωροφθορανθράκων που χορηγούνται στους εισαγωγείς σύμφωνα με τον κανονισμό (ΕΟΚ) αριθ. 3322/88 (1)  1.2 //  //  // Εισαγωγέας   // Ποσότητα (2)   //    //   // 1. Bennett-Frost (Thames) Ltd   // 13   // 2. Du Pont de Nemours International SA   // 50   // 3. Du Pont de Nemours (Nederland) BV   // 700   // 4. Eurotecne SpA   // 45   // 5. Helm AG   // 190   // 6. ICI  // 650   // 7. K & K - Horgen Limited   // 125   // 8. Nippondenso   // 43   // 9. Produits Chimiques Billancourt  // 165   // 10. R.A. Bennett Ltd   // 55   // 11. RTZ Chemicals - ISC Division   // 250   // 12. Vos BV   // 35   //   //  (1) Η παρούσα κατανομή δεν πρέπει να θεωρηθεί ότι δημιουργεί προηγούμενο σε ό,τι αφορά τις μέλλουσες κατανομές ή την ολική ποσότητα για κατανομή. Έχει λάβει υπόψη της την εμπορική κατάσταση που είχε δημιουργηθεί πριν από τη θέση σε ισχύ του κανονισμού του Συμβουλίου (ΕΟΚ) αριθ. 3322/88 της 14ης Οκτωβρίου 1988.  (2) Οι ποσότητες εκφράζονται σε μετρικούς τόνους ανάλογα με το δυναμικό καταστροφής όζοντος (ozone depleting potentials - ODPs), όπως αναγράφονται στο παράρτημα Ι του κανονισμού 3322/88. Πρόκειται για αντίστοιχα ποσά με αυτά που αναφέρονται στον ίδιο κανονισμό.